Държавен вестник, бр. 5, 2026 г., стр. 183

БРОЙ  5	
Д Ъ Р Ж А В Е Н  В Е С Т Н И К 	
СТР.  183  
кутии, кегове, галони, фолио, етикети, преформи и други опаковъчни материали и проверява 
тяхното качество и съответствие с изискванията; опакова готовата продукция в съответствие с 
изискванията, като настройва машините за опаковане, следи за правилната им работа и извършва 
ръчно опаковане на продукти със специални изисквания; етикетира опакованата продукция, като 
проверява информацията на етикетите, поставя ги върху опаковките и следи за правилната работа 
на машините за етикетиране. 
Съхраняване на безалкохолни и алкохолни напитки: подрежда и съхранява готовата 
продукция в складови помещения, като организира правилното разположение на касетки, палети, 
ролпалети, колички и използва системи за складова логистика; изпълнява инструкциите за 
поддържане на необходимите условията на съхранение, като следи и записва температура, 
влажност, следи за вентилацията в складовите помещения и предприема мерки за поддържане на 
оптимални условия. 
Експедиране на безалкохолни и алкохолни напитки: подготвя готовата продукция за 
експедиция, като комплектова поръчките, проверява количеството и качеството на изделията и 
подготвя транспортни опаковки; товари готовата продукция на транспортни средства, като 
използва механизирани средства за товарене и разтоварване и организира подреждането на 
товарите в превозните средства. 
Спазване на хигиенни изисквания и санитарни норми: прилага принципите на хигиена и 
санитаризация в производството; може да приготвя и работи с миещи и дезинфектиращи разтвори по 
зададена инструкция; поддържа лична хигиена, хигиена на работното място и технологичното 
оборудване съгласно здравословните и безопасни условия на труд и санитарно-хигиенните 
изисквания за производство на безвредни храни и напитки. 
Ограничаване и превенция на хранителни загуби (превенция на разхищението на 
хранителни ресурси): прилага практики за ефективно използване на суровините и 
полуфабрикатите, с цел минимизиране на хранителните загуби в процеса на производство и 
участва в разделното събиране на отпадъци. 
Прилагане на устойчиви практики: изпълнява дейности, съобразени с принципите на 
устойчивото производство, включително мерки за пестене на вода, енергия и други ресурси и 
съдейства за намаляване на въздействието върху околната среда. 
Работа с цифрови устройства: използва електронни везни, етикетиращи системи, основни 
контролни панели и други цифрови устройства, необходими за производствения процес и за 
маркиране на разфасовани материали и продукция. 
Особености на професията за втора степен на квалификация: 
Работно време: възможна е работа на смени, включително нощни смени и работа през 
почивни дни в зависимост от производствения график. 
Работна среда: работата се извършва в производствени цехове, складови помещения и 
площадки, където може да има шум, вибрации, прах, повишена влажност, специфични миризми 
и температурни колебания. Необходимо е носене на работно облекло и лични предпазни средства. 
Повторяемост на дейностите: работата включва както рутинни, така и специфични 
дейности, изискващи адаптивност и умения за решаване на проблеми. 
Отговорности: